**AS EESTI VANGLATÖÖSTUS**

**NÕUKOGU KOOSOLEKU PROTOKOLL NR 2**

Jõhvi 16. september 2024

Algus kell 16.00

Lõpp kell 16.30

Juhatas: nõukogu esimees Margus Ilmjärv

Protokollis: likvideerija liige Ave Paavo

Võtsid osa: nõukogu liikmed Anu Möldri ja Meelis Goldberg

**Päevakord:**

1. Ülevaade AS Eesti Vanglatööstus likvideerimisprotsessist.

**1. Ülevaade AS Eesti Vanglatööstus likvideerimisprotsessist**

**Ave Paavo:** Algaruande dokumendid edastasin üldkoosolekule 28.08.2024 ja ainuaktsionäri otsus tuli 05.09.2024. Peale seda esitasin aruande Äriregistrile.

Pärast võlglaste nõuete esitamise tähtaja lõppu alustasime 10.09. 2024 lõpparuande koostamist.

Ekslikult on saadetud meile veel mõned ostuarved, mis olen edastanud Vanglate Ettevõtluskeskusele.

Vormistatud on avaldus väärtpaberite kustutamiseks Väärtpaberite Keskdepositooriumis, mille edastab likvideerimist nõustav advokaadibüroo Triniti.

Tehtud on arvestus tulevaste kohustuste täitmiseks (töötasud, raamatupidamine, auditeerimine, tarkvara, side jms.). Praeguste teadmiste kohaselt tulumaksu ei pea maksma, sest omaniku investeeringud ettevõttesse on olnud suuremad kui likvideerimisjaotisena saadava raha summa.

Jaotusplaan on saadetud tutvumiseks Justiitsministeeriumi Vanglate osakonna asekantsler Rait Kuusele.

**M. Ilmjärv:** Järgmise nõukogu koosoleku peaks korraldama kui lõpparuanne on auditeeritud. Pakun välja aja 29.10.2024 kell 16.00. Kui aruanne jõuab valmis varem, saame varem selle üle vaadata.

**Otsustati:**

* Võtta saadud info teadmiseks ja korraldada järgmine plaaniline nõukogu koosolek 26.10.2024 kell 16.00.

Margus Ilmjärv /allkirjastatud digitaalselt/

Anu Möldri /allkirjastatud digitaalselt/

Meelis Goldberg /allkirjastatud digitaalselt/